Aalborg Stiftstidende, 1843-02-13
Den 1ste ds., om Formidd. Kl. 10, hedder det i Ribe Avis, blev Elisabeth Andersdatter fra Egtved, der, som bekjendt, har forgivet sin Mand ved Arsenik og af Høiesteret var bleven dømt til Døden, henrettet paa HvolbølMark ved Colding. Forbrydersken blev ført til Retterstedet, i en lukket Vogn. Her modtog hun af Pastor Bøving fra Egtved det sidste Farvel. Med fuldkommen Rolighed og Resignation gik hun Døden imøde, og hun havde ved sin Adfærd i Fængslet vundet de Præsters Velvillie, der have forberedt hende til Døden. Hendes moralske Dannelse var yderst forsømt, og dersom man kan antage, at hendes Anger var sand, da maatte dette isærdeleshed tilskrives Pastor Kragerup i Colding, der fornemmelig har baaret Omsorg for hende medens hun var arresteret. En stor Mængde Mennesker var tilstede ved Henrettelsen og man havde ogsaa her det væmmelige Syn, at tvende Personer drak af den Henrettedes Blod (!), hvilket efter den almindelige taabelige Overtro skal kunne helbrede især for Slagtilfælde. Som et lille Beviis paa, hvor stor en Jndflydelse overtroiske Kunster, endnu kunne udøve paa den mindre oplyste Almuesmand, meddele vi nedenstaaende, for nylig ved Overretten paakiendte Justitssag, der tillige ikke er uden juridisk Jnteresse. Da Gaardmand Hans Pedersen Piil og Hustru Mette Cathrine Pedersdatter, Begge af Steensby, den 6te April sidstleden savnede 2de Fruentimmer liin, og tillige tidligere havde mistet et Vædderskind, besluttede de, efter Sidstnævntes Forslag, at faae Gierningsmanden til disse formeentlig begaaede Tyverier opdaget, ved i Overværelse af deres Tjenestefolk at lade – som det kaldes -"Soldet gaae, hvorved den sædvanlige, ogsaa i dette Tilfælde fulgte, Fremgangsmaade sees at være følgende: Paa et Sold bliver lagt en Psalmebog og et arvet Sølvbæger og i Soldstimlen indstukken Spidsen af en Sax, i hvis Øine 2 og 2 af de Tilstedeværende bære Soldet; imidlertid nævnes forskjellige Personers Navne, idet den, ved hvis Navns Nævnelse Soldet dreier sig, antages at være den Skyldige. Da Soldet paa denne Maade, og uden at det er oplyst, at Nogen forsætligen havde bragt det i Bevægelse, dreiede sig, da den blandt de øvrige Tjenestefolk tilstedeværende Jens Pedersens og en Trediemands Navne bleve nævnte, afgav nysnævnte ikkun 15 Aar gamle Dreng, idet hans Huusbond og Madmoder tillige examinerede ham, Tilstaaelse om, at hun havde stiaalet de ommeldte 2de Liin, og, angav Maaden, hvorpaa dette var skeet, ligesom han ogsaa forklarede, at hin Trediemand havde stiaalet Vædderskindet samt lovet og tildeels givet ham 3 Mk., for at fortie det. Denne Tilstaaelse gjentog han den paafølgende Dag, da han blev stillet i Forhør for Underdommeren, af hvem han derefter blev arresteret; men ved den 2den Forhørsdag at confronteres med den omhandlede Trediemand, der paa det Bestemteste benægtede det ham paasigtede Forhold med Vædderskindet, erklærede han nu, hvad han ogsaa senere stadigen er vedbleven, at de Begge vare aldeles uskyldige, og at Jngen af dem havde stiaalet de bortkomne Gjenstande som hvilke ingen videre Oplysning under Sagen har været at erholde) og at han ene har været formaaet til at afgive sin tidligere Tilstaaelse ved den af hans Huusbond og Madmoder navnlig med "Soldet brugte Fremgangsmaade. Efterat Jens Pedersen derpaa var i Forbindelse med hans Huusbond og Madmoder sat under Justitiens Tiltale, blev han ved første Jnstants Vordingborg nordre Birketing) frifunden for det ham imputerede Tyveri, hvorimod de tvende Sidstnævnte, for deres brugte overtroiske Kunst med Soldet, hver idømtes 2 Gange 5 Dages Fængsel paa Vand og Brød. Overretten, hvortil de Domfældte appellerede, skjønnede imidlertid ikke, at de Tiltaltes Forhold kunde henføres under den af Underdommeren citerede § 46 i Forordn. 11te April 1840, der, som forudsættende et Pengetab, alene kan antages at have Hensyn til det Bedrageri, der sigter til at krænke Andres Formuesrettigheder, og da de Tiltaltes Forhold ved at anvende overtroiske Kunster, efterat Lovens Bestemmelse i 6-110 og 13 ere blevne hævede ved bemeldte §, ikke i og for sig kan medføre Straf, frifandt Retten dem, dog med Paalæg af Actionens Omkostninger.